हिंदी के प्रख्यात साहित्यकार धर्मवीर भारती 20 सालों के अंतर पर हुए दो विश्वयुद्धों के बारे में जब लिखते हैं, तो निराशा का ऐसा घनघोर अंधेरा दिखाई देता है जिसे दुनिया का शायद कोई भी सकारात्मक विचार न मिटा पाए. विश्वयुद्ध की विनाशलीला से उपजे बेहद नैराश्य वाले हालातों पर ऐसा लगता है, जैसे धर्मवीर भारती की नैतिकता क्रंदन कर रही हो. लेकिन जैसे ही आप 'अंधा युग' में लिखी उनकी लाइनों को पढ़ेंगे तो कह उठेंगे, ओह ! ये कैसा सृजनकर्ता है जो अपने ही लिखे विचार को बेहद क्रूरता के साथ मिटा भी सकता है?